Isroil harbiy havo kuchlari G‘azo sektorining markaziy qismiga aviazarba berdi

Isroil aviatsiyasi mamlakat janubidagi minomyot otishmaga javoban G‘azo sektorining markaziy qismiga hujum qildi, deb xabar beradi “Interfaks”.

Falastinning XAMAS harakati rahbariyatining qayd etishicha, gap G‘azo sektori tomondan 2014-yildan beri eng yirik otishmaga Isroilning javobi haqida ketmoqda.
Bundan tashqari, Isroil bosh vaziri Binyamin Netanyaxu falastinliklarni isroilliklarga hujum qilganlikda aybladi.
“Butun olam bilsin: G‘azo sektoridagi falastinlik terrorchilar Isroilga hujum qilishda davom etmoqda”, — deb yozadi Isroil bosh vaziri Twitter’da.